Keittiössä, kotona ja puutarhassa: Revittyä poroa rieskojen kera
Kun on kerran repimisen makuun päässyt on sitä vaikea lopettaa ;). Eli taas tuli viikonloppuna valmistettua pitkään ja hartaasti ylikypsää lihaa, tällä kertaa porosta. Sovelsin luotto-ohjettani poron uunilihasta, mutta nyt en käyttänyt luisia patapaloja vaan lapapaistin. Lisukkeeksi meinasin tehdä coleslawta, mutta päädyinkin tarjoamaan kaikki erikseen. Siis porkkana- ja kaaliraasteen sekä majoneesin. Kaalista saa sopivan ohutta raastetta kun käyttää juustohöylää raastamiseen. Maustoin mainiota Hellmannsin majoneesia Nannan -ohjeen innoittamana. Rieskat taas syntyivät Liemessä -blogin ohjeen avulla. Käytin rieskoihin alkuperäistä ohjettä enemmän vehnäjauhoja koska halusin niistä pehmitä. Lopputulos oli törkeen hyvä, kuten taisi lipsahtaa suusta näitä herkkuja nauttiessa :). Lisukkeena oli vielä ihania sauvon suolakurkku viipaleita ja lytättyjä pottuja, mutta niistä lisää myöhemmin.
Revitty Poro 6:lle
1 poron lapapaisti
4 valkosipulin kynttä 2 porkkanaa
Ota paisti 2h ennen valmistamista huoneenlämpöön. Valmista katajanmarjasuola. Laita merisuolaa, mustapippurit ja katajanmarjat mortteliin ja jauha. Hiero katajanmarjasuola paistin pintaan. Katajanmarjasuolaa jää yli, sen voi säilöä tiiviiseen purkkiin ja käyttää myöhemmin. Nosta paisti suureen pataan tai uunivuokaan. Lisää pataan pilkotut porkkanat, lohkotut sipulit, kokonaiset valkosipulin kynnet ja laakerin lehdet. Paahda paistia 250C 20-30min ilman kantta. Kaada kiehuvaa vettä pataan niin, että paisti melkein peittyy. Nosta kansi padan päälle tai peitä uunivuoka tiukasti foliolla. Anna hautua 130C 4 tuntia. Nosta pata uunista ja poista kansi. Anna jäähtyä hetki. Nosta paisti tarjoiluvadille ja revi liha kahdella haarukalla. Poista luut. Valele revitty liha padan nesteellä.
Tilli-Piparjuuri majoneesi:
2 dl hellmannsin majoneesia
mustapippuria Sekoita kaikki ainekset keskenään ja anna maustua jääkaapissa hetki.
Pienet rieskat:
Sekoita kaikki ainekset puuhaarukalla hyvin sekaisin. Kuumenna uuni 300C ja laita leivinpaperi pellille. Ota taikinaa kauhalla ja laita neljä kauhallista eri kohtiin pellillä. Levitä taikina kauhan pohjalla sopivan kokoiseksi pieneksi rieskaksi. Paista uunissa n. 3min. Anna jäähtyä hetki ja irroita leivinpaperista.
Rieskat jäivät hiukan kiinni leivinpaperiin, joten leivinpaperia voi öljytä hiukan tai paistaa rieskat alkuperäisen ohjeen mukaan jauhoitetulla pellillä.
Herkkuhovi18. maaliskuuta 2013 klo 12.43Kyllä kuulostaa erittäin herkulliselta! Jään odottelemaan lytättyjä pottuja.. :)VastaaPoistaVastauksetMinna Ahvenainen18. maaliskuuta 2013 klo 13.24Suosittelen kokeilemaan, sen verran hyvää oli. Potuista lisää muutaman päivän sisällä :).PoistaVastaaPaula18. maaliskuuta 2013 klo 13.34Hmm.. Herkullista. :) Onko lytätty pottu mitään sukua hakatulle, joita meillä tehdään... ;)VastaaPoistaVastauksetMinna Ahvenainen18. maaliskuuta 2013 klo 14.01:) nyt en tiedä. On tässä ruoanlaitto termit kohdillaan kun keittiössä revitään, nyhdetään, hakataan ja lytätään :D.PoistaPaula20. maaliskuuta 2013 klo 9.42Sopii mulle hyvin, kun harrastuksenikin on hakkaamista. ;DTuossa seuraavassa postauksessa näinkin potut. Ei ole ihan sama. Täytynee joskus postata meidän potturuoka. :)PoistaMinna Ahvenainen20. maaliskuuta 2013 klo 13.12Jään mielenkiinnolla odottamaan teidän hakattuja pottuja :D.PoistaVastaaAndalusiana18. maaliskuuta 2013 klo 17.19no siis apua miten ihanan näköistä ja kuuloista!!!VastaaPoistaVastauksetMinna Ahvenainen18. maaliskuuta 2013 klo 17.26Kiitos :), hyvältä maistuivat ja lapsillekin maistui hyvin.PoistaVastaaMaistuis varmaan sullekin!19. maaliskuuta 2013 klo 9.51Minulla on revityt possut ja muut vielä kokeilulistalla, mutta pakko vielä on kokeilla, kun kaikki kovin kehuvat.:) Lytätyt potut on herkkua, eipä olekaan tullut taas aikoihin tehtyä.VastaaPoistaVastauksetMinna Ahvenainen19. maaliskuuta 2013 klo 10.21Suosittelen. Nyt vielä viitsii uunia pitää päällä monta tuntia, mutta kesän helteillä ei oikein. Jos niitä helteitä edes on tulossa...PoistaVastaaSarppu19. maaliskuuta 2013 klo 19.45Uijui mitä herkkua, meillä olisi hirveä, mutta ei ole kyllä sama asia...voisi silti kokeilla.VastaaPoistaVastauksetMinna Ahvenainen19. maaliskuuta 2013 klo 20.23Samaa katajanmarjasuolaa olen käyttänyt myös hirven maustamiseen ja hyvin on sopinut :).PoistaVastaaLisää kommenttiLataa lisää...